Inspirasie: Ma publiseer boek in haar vyftigs | Netwerk24
Inspirasie: Ma publiseer boek in haar vyftigs
Die skrywer Engela Ovies.
Stories was van kleins af deel van Engela Ovies (53) van Noudonsie naby Augrabies, in die Noord-Kaap se lewe. Sy het grootgeword as die derde jongste kind van nege in die Onseepkans-nedersetting op die oewer van die Oranjerivier wat grens aan Namibië.
Hoewel sy grootgeword en van kleins af op 'n plaas gewerk het, vertel sy die begeerte om te skryf, was altyd daar. Sonder die nodige opleiding, of selfs matriek, het Engela dit egter vir 'n groot deel van haar lewe eers opsy geskuif.
As klein meisie het sy wel begin om haar eie comics te skryf. Sy vertel sy was 'n eenkantkind wat eerder by die huis wou bly. "Onthou jy daai fotoverhale in die tydskrif? Op die plaas het ek altyd die ding sit en teken – dit was stokmannetjies (want ek kan nie teken nie) met pyltjies na wat hulle sê. Soos ek ouer geword het, het ek sinnetjies en storietjies geskryf."